Itia rʉmʉ Felipere,
Natanael're Jesú cʉ̃ ca-piiricaro bero Galilea yepapʉ Caná ca-wamecʉti macapʉ jicãʉ to macacʉ ca-wamo jiawĩ.
To bairi boje rʉmʉ cá-ámá.
Jesú paco quena ca-ãmo ti boje rʉmʉ ca-ano.
Jesú quenare,
jãare cʉ̃ buerã quenare jã ca-piiwã.
Boje rʉmʉ na cá-áto na ca-etirije ʉje oco ca-peticoapʉ.
Ca-petiro tʉjʉo oco bairo ca-ĩiwõ Jesú paco cõ Macʉ Jesúre:
—Macʉ,
ʉje oco etirique peticoapʉ.
To bairo cõ ca-ĩiro oco bairo cõ ca-ĩiwĩ Jesú cʉ̃ pacore:
—Caaco,
¿nope ĩo yʉre mʉ buiotí yʉ macare?
Yʉ Pacʉ yʉre cʉ̃ ca-cũrique yʉ áti rotiquẽemi mai,
cõ ca-ĩiwĩ Jesú cʉ̃ pacore.
To bairo cʉ̃ ca-ĩibato quena cõ maca ti wii macana ca-tĩa coterãre oco bairo na ca-ĩiwõ:
—Mʉjaare cʉ̃ ca-rotipe nipetiro caroaro ája.
Topʉ seis jotʉri ʉ̃ta mena na cá-áta jotʉri ca-ãmʉ.
Judío maja caroorije jã cá-átajere reerã jã áa ĩi majiorã na ca-oco pio jãanucuri jotʉri ca-ãmʉ.
Veinte o treinta galones cõo ca-jañari rʉri capaca rʉri ca-ãmʉ to canacã jotʉna.
To bairi Jesú ti wii macana ca-tĩa coterãre oco bairo na ca-ĩiwĩ:
—Atie jotʉrire oco pio jãaña.
To bairo na cʉ̃ ca-ĩirore bairona cá-ámá.
Ca-pio jãawã ti rʉri caroaro jiraropʉ.
To bairo na cá-áti yaparoro oco bairo na ca-ĩiwĩ Jesú:
—Petoacã waa ne aánaja boje rʉmʉ ca-jʉgo ácʉ tʉpʉ.
“Jaʉ,”
ĩirã ca-ne aáma.
Ti boje rʉmʉ ca-jʉgo ácʉ,
“Jesú cʉ̃ ca-jeeñoorije ãno,”
ca-ĩi majiquẽmi.
Topʉ ca-tĩa coterã jeto oco ca-ãnajere ʉje oco Jesú cʉ̃ ca-jeeñoorijere ca-majiwã.
To bairi ti boje rʉmʉ ca-jʉgo ácʉ tiere etiñari ca-wamo jiaʉre cʉ̃ pijo,
oco bairo cʉ̃ ca-ĩiwĩ:
—Nipetirã ʉje ocore ca-tĩarã caroa macare tĩa jʉgonucuma.
Ati maja cawatoa ca-anie macare tĩa jʉgoyupa manire.
Pairo etiricaro bero cawatoa macajere ca-tĩa bui peope nibapa.
Caroa macare mʉ tĩa jʉgo rotiquẽjupa mʉa,
ca-ĩiwĩ.
Jesú atiere Galilea ca-wamecʉtopʉ Caná ca-wamecʉti macapʉ cá-áti iñoowĩ.
Tiere ácʉ topʉ nemoona cʉ̃ cá-áti majirije mena cá-áti iñoo jʉgowĩ.
Tiere cʉ̃ cá-áto tʉjʉrã jã cʉ̃ buerã,
“Dio cʉ̃ ca-joʉna ãmi,”
cʉ̃re jã ca-ĩi nʉcʉbʉgowʉ.
Ca-bairo bero Jesú Capernaum ca-wamecʉti macapʉ cá-aámi.
Cʉ̃ paco,
cʉ̃ bairã cʉ̃ mena cá-aáma.
Jã quena cʉ̃ buerã quena jã cá-aápʉ.
Ti macapʉre capee rʉmʉriacã mee jã ca-ãmʉ.